Snow on the Sahara (lagu)

"Snow on the Sahara" ialah sebuah lagu oleh penyanyi Indonesia Anggun dari album studio antarabangsa pertamanya dengan judul sama. Pada mulanya, lagu ini ditulis dalam bahasa Perancis oleh Erick Benzi bertajuk "La neige au Sahara", lagu ini telah diterjemah ke versi bahasa Inggeris oleh Nikki Matheson. Versi Perancis telah dirakamkan untuk album Perancis pertama Anggun Au nom de la lune. Lagu ini telah dikeluarkan pada tahun 1997 sebagai single sulung antarabangsa beliau di 33 negara di seluruh dunia. Ia mengungguli carta di Itali, Sepanyol dan beberapa negara di Asia. Versi Perancis dengan cepat menjadi popular di Perancis, memuncak pada nombor 1 di Carta Airplay Perancis dan nombor 16 di carta Single Perancis. Ia menjadi satu yang paling dimainkan di Perancis tahun 1997, dengan sejumlah 7,900 siaran radio, dan telah disahkan emas untuk penghantaran sebanyak 250,000 salinan. Di Itali, ia terjual 100,000 naskhah.

Senarai runut
"Snow on the Sahara" (4:20)
"Selamanya" (2:21)
"La Neige au Sahara" (4:20)

Muzik video
Terdapat 2 versi muzik video untuk Snow on the Sahara. Versi pertama telah difilemkan di Bali dan mempunyai jalan cerita mengenai Anggun dan kekasihnya menjadi korban untuk beberapa upacara purba. Versi ini telah digunakan juga untuk La Neige au Sahara. Versi kedua menampilkan Anggun dalam "bilik seni" dipenuhi dengan perabot antik. Beliau juga telah difilemkan di latar belakang ais biru, menyanyikan baris lagu. Versi ini kurang menerima siaran dan hanya dikeluarkan bagi Amerika Syarikat dan televisyen Itali. Panjang versi ini adalah lebih pendek daripada yang pertama, dalam tempoh 3:39. Kedua-dua versi menerima putaran berat pada MTV Asia dan berjaya menduduki carta MTV Asia Hitlist selama dua minggu. Menjadikan beliau artis Asia pertama yang berbuat demikian.

Lagu
Lagu ini ditulis, diterbitkan dan digubah oleh Erick Benzi dan kemudian diadaptasi ke bahasa Inggeris oleh penulis lagu Nikki Matheson. Lagu ini masih menjadi lagu tandatangan Anggun di seluruh dunia dan melontarkan kemasyhuran Anggun dalam arena muzik antarabangsa pada tahun 1997 dan 1998. Sarah Brightman juga mempersembahkan versi nyanyian semula lagu ini untuk album Harem World Tour: Live from Las Vegas. Lagu ini terutamanya yang dibina di atas pensintesis dan papan kekunci bunyi, dicampur dengan rentak puak. Ia dianggap sebagai lagu kontemporari dewasa, sementara yang lain berpendapat ianya Muzik Dunia atau Zaman Baru.

Carta

Lagu saduran
Lagi ini juga telah dinyanyikan semula oleh beberapa artis termasuk:

 Stanford Harmonics dalam album kompilasi Best of Collegiate A Cappella.
 The Class Notes dalam album Afterhours.
 Sarah Brightman dalam album The Harem World Tour: Live from Las Vegas.
 Ilaria Porceddu dalam album Suono Naturale.
 Gede Bagus semasa musim pertama X Factor Indonesia

Rujukan

Pautan luar

Single 1997
Lagu Anggun